Queen Harish

Si Harish Kumar (1979 - Hunyo 2, 2019) na kilala bilang Queen Harish ay isang mananayaw-pambayan mula sa Rajasthan, India. Isang taong nagsumikap tungo sa muling pagkabuhay ng mga katutubong sayaw ng Rajasthani, ang kaniyang mga pagtatanghal ay kinabibilangan ng iba't ibang porma ng katutubong sayaw mula sa Rajasthan tulad ng Ghoomar, Kalbelia, Chang, Bhawai, at Chari.

Talambuhay 

Si Harish Kumar ay ipinanganak noong 1979, sa isang pamilya ng karpintero sa komunidad ng Suthar sa Jaisalmer sa Rajasthan. Nagsimula siyang sumayaw sa edad na 13. Si Harish, na nawalan ng mga magulang, ay dumating upang sumali sa sayaw na drag para tustusan ang kaniyang mga kapatid na babae. Dahil sa inspirasyon ni 'Annu Master', ang unang tagapagtanghal na drag sa rehiyon ng Jaisalmer, nagsimula siyang matuto ng sayaw na drag sa ilalim niya. Nagsanay siya ng Amerikanong estilong tribong belly dance para maging mas may kakayahan ang kaniyang katawan sa lahat ng galaw ng babae.

Si Harish ay nagtanghal ng Ghoomar, Kalbelia, Chang, Bhavai, Chari, at iba pang katutubong sayaw ng estado ng Rajasthan, sa halos 60 bansa. Ang kaniyang pagtatanghal ay isa sa mga highlight ng taunang Pampanitikang Pistang Jaipur Literary. Lumahok siya sa Raqs Congree sa Bruselas, Belly Dancing Championship sa Seoul at Desilicious sa New York City. Siya ay lumabas sa reality television show na 'India's Got Talent' at ilang Bollywood na pelikula kabilang ang Appudappudu (2003), Jai Gangaajal (2016) at The Accidental Prime Minister. Noong 2007, nagbida siya sa dokumentaryo na When the Road Bends: Tales of a Gypsy Caravan ng Amerikanong tagagawa ng pelikula na si Jasmine Dellal. Sa pakikipagtulungan sa pamahalaan ng Rajasthan, nagpatakbo siya ng pang-araw-araw na palabas sa gabi sa Jaisalmer na tinatawag na The Queen Harish Show. Isa rin siyang koreograpong may mahigit dalawang libong estudyante sa Hapon lamang.

Personal na buhay at kamatayan 
Naiwan ni Harish ang kaniyang asawa at dalawang anak na lalaki. Namatay siya sa edad na 39, noong 2019 Hunyo 2, sa isang aksidente sa kalsada sa isang Highway sa Kaparda nayon malapit sa Jodhpur sa Rajasthan.

Mga sanggunian